Kult V8

**Kult V8** to jest V blok motora sa 8 cilindara biće religija u Australiji, barem na istočnoj obali, ko zna da li je iko i ostao na zapadnoj (izvršena je i.nvazija, ne znam tačno od koga). Upražnjavaju je samo oni gore, u Citadeli. I tamo ne svi, samo muški. Iako u ovom društvu niko nije gledao polove, ako si alfa onda si alfa, kao Imperator Furioza i Tetka Biće. Ali bilo je uglavnom za napaljene momke. Ratoborne muškarce koji nisu hteli da stanu koji su "ubili svet", što kaže Svetla Angarad.

Pošto je većina njih rođena posle svetske krize, osim najstarijeg Džoovog sina i možda Organizma Mehanizma￼, i naravno samog Džoa (gde su svi ti silni Džoovi saborci koji su svojim očima gledali propast sveta i koji su se reorganizovali, izgleda da ih je kao "ujka Džo" (Visarionovič Staljin) "sklonio sa slike" novog društva, kao konkurenciju), niko od njih nije se sećao Proto-kalipse (tu i tamo srećnih vremena pre Kalipse, apo znači posle proto znači pre na grčkom), među starijima je bilo i muslimana, Z, Greko-Arapin, i verovatno budista, mada su svi Kinezi isterani u Velikom raseljavanju '89, bio je tu Ton Ton Tatu, i pravoslavaca Grka, ali ovi mladi, kad kažemo mladi mislimo na sve ispod 40, kao Džoov najstariji deformisani sin, i Podivljali Maks, koji se čak ni mleka ne seća (kad se umiva njime iz cisterne) nisu znali ništa o organizovanoj religiji i tome da su njihovi očevi sledili tamo neke proroke, koji su im obećali život posle smrti. Oni su verovali samo jednom čoveku, Besmrtnom Džou, koji je i sam više puta "ustao iz mrtvih", preživeo kuge i čireve, iskušenja i glad u Pustinji, organizovao sledbenike, mada malo više kao pre-Abrahamske religije, kao Car-Bog, božja direktna inkarnacija na zemlji, živi Bog, Božji mandat, odabran da vlada. Bukvalno je bio otac (u nekim slučajevima poočim (doduše silom)) vladajućoj kasti, bukvalni donosilac života, vrhunski zapovednik, zakonodavac i vođa sveg života. Kako da ga ne gledaju kao Boga, kad je svaka njegova odluka, i svaka njegova akcija dovela do toga da svako od njih bude jedan u četiri hiljade preživelih, i jedan od 50.000 koji je imao pristup "akomodacijama" kao što su ...voda i .... paradajz. Ali, neki, tojest neke nisu videle tu strahovlast kao nešto najbolje što im se moglo desiti (iako jeste činjenica da bi bez njega umrle u cvetu mladosti, za najviše godinu ili dve). Čedo Krhka ih je ubeđivala da je napolju mnogo mnogo gore i sa grozomornijim silovateljima i da se vrate, pa su se i one shvativši to, našle s njom na sredini. Vratiće se, ali ako ubiju Džoa i preuzmu Citadelu (kako li će je posle sačuvati, niko ne zna). Osim njih 7, i nekoliko bezuspešnih pokušaja pre toga, koji su se završili smrtno ili progonom što mu dođe isto, svi ostali su mu se bespogovorno bacali pred noge, i većina njih je bila spremna da položi svoj život za njega. Ja razumem da je lagao svu tu maloumnu decu, ali i sinove? Doduše vidimo samo Riktusa Erektusa da ga bezumno sledi. Ljuspice Mošnice je bio isuviše "odsutan" mozgom, a najstariji sin je znao tačno šta Besmrtni radi. Sinovi bi ga sledili ionako, jer u ovom smanjenom svetu, gde ih je ostalo par hiljada na čitavom kontinentu i ne više od 1,5 - 2 miliona na čitavoj planeti (u Evropi a naročito na Bliskom Istoku je bilo krvavo, skoro do istrebljenja, a Afrika je skoro potpuno izgorela), biti princ kontinenta nije mala stvar. Ali Žene nisu "htele da rađaju vojvode"!

Glupava napaljena deca ni ne znaju šta sve to znači...pobogu, Džo nosi "orden"-komunikator od Nokije, mada je svakako bilo ratova za tehnologiju ako je bilo Ratova za vodu, matičnu ploču, svećicu na epoleti, svećice su jako bitne, i zapušače od piva na ramenu, Korona ekstra, mada, sada gledano iz ove perspektive, Korona rat i ne zvuči toliko čudno. Čak mu ni medalje nisu prave. Izi Rajder je moto klub, po filmu Pitera Fonde. Ali šta znaju Štenci rata. Oni čuju samo nešto Valhala, i znaju, pošto ionako većina njih ima tumore od radijacije, i nuklearne i od pocepane ozonske rupe, znaju da neće dugo, i da su na zemlji samo da održe civilizaciju, dok se ne počnu rađati savršene u svakom smislu bebe, takozvani Alfa primarni uzorak ljudi, od netaknutih majki (ne samo devica nego i čistih neozračenih), po mogućtvu što više dečaka, jer devojčica zdravih ima, ili su bar tako mislili, tamo negde, u Gradskom zelenilu ili Zelandiji, koje će kidnapovati za žene svojih sinova, a muškarci, koji su se za razliku od Mnogih Majki￼ odlučili da ratuju do kraja, pa su se ozračili i razboleli. Oni su tu da osiguraju opstanak Džoa koji je jedini Sveznajući za njih, i koji je jedini koji zna kako da izađe iz ovog pakla sveta. Svoj život baciće pred njega samo da ga zaštite. Zato veruju u večni život i Valhalu. A i inače se ne plaše smrti, jer su mnogi od njih sa većim činovima preživeli nešto što se retko preživljava (Noćni Vozač, Džo, Sars, Nuks), pa zato kažu "živim, umrem, živim ponovo". Prilično Nekro kult. Kada se žrtvuju, ritualno uzviknu "Ti si mi svedok" (nešto kao mi "Bog mi je svedok" ili "Nek mi Alah posvedoči/ne da lagati") skačući, mada ponekad, kao Nuks, može biti i smireno, u dobrovoljnu smrt, zarad višeg cilja. Vojnička smrt/žrtva. Mada, koliko je dobrovoljna ne bih se složio, s obzirom da su u kultu, a i nagutaju se poprskanog hroma, mada to uzmu tek kada se odluče. Mnogi od njih su drogirani od malena, a svi su poremećeni, što od trauma što od takvog života, i svi su ispranih mozgova. Nema tu svojevoljnosti niti dragovoljnosti. Oni vide hromiranje kao sjaj, kao odlazak pred pretke u Valhalu sjajni, čvrsti kao metal, hrabri (olovni) vojnici, čisti. Bolje nego da uvenu u krevetu, mekušci, prezirali su i pomisao na to. Drugi Psi bi uzvikivali "Osvedočen, osvedočen" (nešto kao "Dostojan" u pravoslavlju). I ako bi rekli "Osrednje, osrednje", to nije značilo ništa loše ili zavidno. To je bio samo vojnički termin. Kao što se u vojsci nikada ne kaže odlično, nego vrlo dobro. I staraću se (da bude još bolje) gospodine pukovniče.

Ono što je hrišćanima bio krst, ili rađe, ono što je muslimanima bila Kaba u Meki, njima je bio Oltar guvernala kome su se klanjali pred svaki početak bitke, ili dugačak put, ili lov na žene (za dobru žetvu ili za zdravlje beba, je verovatno postojao neki drugi oltar, možda Riktus Erektus ne nosi bebeće glave zato što je nedorastao, nego zato što sledi i taj kult), gde bi onda uzimali svako svoj guvernala, to jest volan, šrafili ga na svoj auto i kretali niz Autostradu besa, put do Valhale. Kola i motori koji su bili smatrani religijskim artefaktima su tako bili sigurni. Svi volani su bili na jednom mestu. Iako si morao da se spustiš rampom za vozila. Bolje da skineš volan za svaki slučaj. A i to je značilo da su oni prazne šasije bez kormila(ra) Džoa. Kada hoće nekoga da zaustave, iščupaju mu volan. Pre uzimanja personalizovanog guvernala, klanjali bi se oltaru, pokazujući V8 rukama. V koristeći 8 prstiju. Možda se zato Furioza i Kapisla ne mole. Jer nemaju levu ruku (izgleda da je to bila neka kazna). Volan je mogao da koristi i tvoj zamenik, ako si u prethodnom boju povređen i/ili ti treba vrećica krvi, ali ti treba mnogo više da bi ga uzeo, jako su bili vezani za njega, mnogo su toga prošli da bi došli do toga, preživljavanje najprilagođenijih, pa Nuks patosira svog suvozača kada pokuša da ga smeni i preotme. Jer veruje u još jednu besmislicu kojoj ih je naučio Džo. Da je među njima Odabrani, Najavljeni (Mesija), koji će svojom žrtvom najaviti novi početak Civilizacije. Što na kraju i ispada tako.

Mnoge religijske relikvije su bile vezane za Kult V-8.

U osnovi oltara je V blok motor, sa 8 izduvnika, takozvani V-8, koji su uglavnom svi vozili, koji je za decu rođenu posle kraha sveta, bio.... nešto kao....kad su Maje videle brodove i kola sa točkovima. Pa i više od toga. Jer Majama to nije značilo ništa, a ovim ...."ostacima ljudi" to je bilo poslednje, i nestajuće podsećanje na slavne dane pre raspada civilizacije. Isto kao i zaostalim Majama, dlake na glavi, i uopšte, su takođe imale jak božanski izgled. Jer su oni svi od radijacije bili leukemijski ćelavi, bezbradi i uopšte ćosavi mladići. Čak su i žene imale kosu. Jer su njih pazili kao blago (u Trezoru Citadele). Najstariji Džoov sin, rođen još pre početka ratova, imao je bradu. Kosu tu i tamo, mator je. I Mehanizam Organizam je imao bradu ali sa poodmaklim zaliscima, što pokazuje da ćelavljenje ima veze više sa suncem, nego zračenjem, Žuljevito Telo je retko kad izlazio zbog svog invaliditeta . Vez i Tetkini telohranitelji, među kojima i Teča Ganac, njen muž, deda Prženice nisu nosili čirokane iz mode ili razbojništva. Mislite da je neko imao vode dovoljno da se brije svako jutro? Nego su tako oćelavili. Ostalo im samo malo tu na vrh glave, da zakače čirokanu i perjanicu. Kineska devojka, majka Čedo Krhke, vidi se, ima kosu, ona je u Trgovištu od rođenja za razliku od muškaraca ratnika. Ćuskija nije mogao da se pohvali ni time. Ćelav kao bilijarska kugla. Mada je nosio onu svoju masku iznad glave, da nadoknadi i kosu i visinu. I da ga podseća na majku (kao Koma-Tuc) koja je kao i Čedina baba, izbačena u Velikom raseljavanju 1989.. Tako da Džo, koji je bio u samom ognju svih ratova, a ostao kosmat k'o devojka, za bradu baš i ne znamo, sakrivena je maskom dok mu je ne otkidaju, je za njih Bog.. Što se vidi kada ga šišaju, a mali Štenac mu skuplja kosu kao da je... poslednja na svetu. Kosa je jedino što raste a ne truli kad se poseče. Kao voće. Kao i kad Maksu Ostavljeni seku kosu, a Žičica je mahnito skuplja. Iako oni imaju i voće i itekako kosu. Čisto je božanska stvar. Žičica i jeste začetnik kulta kao i svega ostalog vezanog za Pse rata. On je predložio da Maksa oboje krečnom belom kako bi ga digli iz mrtvih. I on sam je bio obojen. Sa crnim oko očiju i nosa, da liči na lobanju (Gospodin Smrt, Savanin otac, prvi muž njegove majke). On je i jedini od izgubljene dece koji zna da vozi. Iako je u pustinji još od ranog detinjstva. Učio ga tata. Na golo, ćosavo telo svi su stavljali "bele tetovaže" (iako su imali i normalne tetovaže, kojima su na telo tetovirali važne informacije, krvnu grupu ili istoriju), verovatno nečim vrelim utisnuto, ili ogrebano ožiljačno tkivo, u šarama glave motora, svećica, klipova ili zupčanika ili slično. To je za njih bilo vrednije od života. Svetije od bilo koje relikvije ili svete knjige. Osim tih individualnih obeležja, Besmrtni Džo im je, obično vidljivo na vrat ali i drugde utiskivao vrelim gvožđem za žigosanje stoke, jer su to i bili, žig u vidu lobanje po sredini volana u plamenu. To im je stajalo i na platformi sa koje se obraćao narodu pod njim, i odakle im je puštao vodu iz poluga koje su se nalazile u donjim zubima ogromne lobanje.

Zato je moguće da su i oni ubogi ljudi koji su čekali svoj udeo vode u podnožju Citadele smatrali lobanju davaocem života ili smrti. Da li ih je bilo briga za blok motora kao svetu relikviju ili za patrijarha kulta Džoa ...ne bih rekao. Kola nikada neće voziti (iako neki od njih jesu u prošlosti), a Džoa su smatrali za tiranina. Svako drugi bi im bio bolji. Ali lobanju...lobanju su poštovali...pa, kao neki vid primitivne religije, bogove poplave Nila, kiše ili žetve.

Ali za momke motor je bio direktna veza sa Valhalom, obožavani moćni, svemoćni simbol veze između njih i večnog pamćenja u pripovedima gde će o njima pričati kad se civilizacija oporavi kao o herojima koji su utabali put novom svetu, tako što su održali stari koji je visio o koncu, u sutra-s'jutra vremenima. Doživljavali su ga kao deo svog bića, verovali da im telom teče visokooktanska krv (što nije bilo toliko daleko od istine) i da su oni živ motor, i da im čorba iz V-8 motora daje moć i podgreva agresivnost (što takođe nije bilo daleko od istine, jer su teški narkomani). Ludilo im jeste pojačavano raznim supstancama.

Posle smrti patrijarha/bogočoveka Džoa i njegovog Prvovenčanog sina, patrijarh je postao onaj koji je trebao, njegov najstariji. Kako je kult izmenjen ne znamo, ali vidimo da više nije bilo kasti, i strahopoštovanja živog boga i bezumnih sledbenika.

###### Povratak u realnost

Ovo se desilo u stvarnom životu u Australiji. Godina '70-ih, kada je zavladala strahovita nestašica, zaluđenici uličnim trkama (Maks Rokatanski je bio jedan od njih u filmu, pa se nagodio sa policijom da radi za njih umesto da ide u zatvor) su morali da se dovijaju (kako mrzim takve ljude. Nestašica, a oni se zevzeče i dalje) i da prave "mišićavije" motore, šuplju karoseriju, nitro pogon, indžekšn itd itd., za veći potisak u kompresoru i više konjskih snaga. Međutim, takvi motori su tražili visoku količinu oktana, najmanje 100ka, a njega je još teže bilo praviti. Ne znam kako ga prave u ovom Mad Max univerzumu. Možda stvarno nešto uz pomoć krvi.

* +